ओडिशा के कटक शहर में जन्मी गायिका, संगीतकार, गीतकार और निर्माता सोना महापात्रा एक जानीमानी परफौर्मर हैं. उन्होंने अलबम, संगीत वीडियो, विज्ञापनों के जिंगल्स और 14 भाषाओं में कई फिल्मों के 150 गाने गाए हैं. स्पष्टभाषी और दृढ़प्रतिज्ञ सोना और उन के म्यूजिक डायरैक्टर पति राम संपत ने साथ मिल कर अपना प्रोडक्शन हाउस ‘ओम ग्रोन’ खोला है. उन का शो ‘लाल परी मस्तानी’ रेड एफएम रेडियो का एक आकर्षक शो है. मुंबई के सांताक्रुज इलाके में उन के घर पर उन से मिलना हुआ. पेश हैं, उन से हुई बातचीत के अंश :